На нейкім этапе абодва згаданыя палітычныя мужы, падавалася, дасягнулі сваіх мэтаў. Напужаны перспектывай Brexit Брусэль пагадзіўся на беспрэцэдэнтныя прэферэнцыі для Лондану. Пад уражаннем маштабаў пратэстаў на Майдане Пуцін адкрыў Кіеву танную крэдытную лінію. Цяпер заставалася толькі астудзіць настроі і стрыгчы купоны на атрыманых дывідэнтах. Аднак ні там, ні там запушчаны лакаматыў спыніць ужо не ўдалося. Аказалася, што шараговы выбаршчык жыве ў нейкай паралельнай — адносна элітаў — цывілізацыі, і абыякавы да яе аргументаў.